וגינוזיס חיידקי הוא זיהום חיידקי בו מופר האיזון הטבעי של חיידקי הפלורה בנרתיק. לעיתים קרובות, מצב זה מלווה בהפרשה נוזלית לבנה או אפורה, שינוי צבע הנרתיק, כאב, גרד או תחושת צריבה מקומית, או ריח רע של מהנרתיק. כמו כן, קיימת אפשרות להתפתחות המחלה ללא כל תסמינים. הימצאות המחלה מעלה את הסיכון לפתח מחלות מין נוספות ולידה מוקדמת.
מחלה זו מתחרשת כאשר מופר האיזון הטבעי של חיידקי הפלורה בנרתיק, מבחינת היחס בין מיני החיידקים השונים ומבחינת מספרם הכללי. ישנן פעילויות או הרגלים המגדילים את הסיכון לחלות במחלה כמו: קיום יחסי מין עם בני זוג רבים, קיום יחסי מין עם מספר בני זוג בו זמנית או שטיפה נרתיקית. לא הוכח כל קשר להתפתחות המחלה או העלאת הסיכון לפתחה על ידי ישיבה על אסלות או שיחה בבריכות שחייה. עם זאת, על אף העובדה כי קיום יחסי מין הוא מהגורמים השכיחים להתפתחות המחלה הוא אינו הכרחי. קבוצת הסיכון לתחלואה במחלה כוללת כל אישה ואף אלו שמעולם לא קיימו יחסי מין.
וגינוזיס חיידקי הוא הזיהום השכיח ביותר בנרתיק עבור נשים בגיל הפריון. שכיחות המחלה נעה בין 5% ל-70%. 30% מבין הנשים בטווח גילאים 14–49 בארצות הברית סובלות מוגינוזיס חיידקי, כאשר היארעות המחלה משתנה בין קבוצה אתנית אחת לשנייה.
לעיתים המחלה חולפת ללא כל התערבות קלינית או טיפולית. למרות זאת כל הנשים הסובלות מווגינוזיס חיידקי מקבלות טיפול כנגד התופעות והסיבוכים הקשורים למחלה. סכנת העברת המחלה קיימת גם בין בנות זוג. לכן, לעיתים מומלץ להן לקבל טיפול יחד היות שהמחלה יכולה לעבור בין בנות זוג במהלך יחסי מין.
הטיפול חשוב במיוחד אצל נשים בהריון. כל אישה שיולדת פג או לידה טבעית מוקדמת מתבקשת לעבור בדיקה לגלוי וגינוזיס חיידקי, גם אם לא הראתה כל סימפטום ועליהן לקבל טיפול כאילו שלקתה בווגינוזיס חיידקי. יש גישה התומכת בטיפול מונע כנגד וגינוזיס חיידקי לקראת הפלה או ניתוחים כגון כריתת רחם, גם ללא סימפטומים במטרה להפחית סיכון לזיהום. כטיפול מונע למחלה נהוג להשתמש בתרופות כגון קלינדימצין ומטרינידזול, בצריכה פומית או נרתיקית, אולם יעילותן אינה בטוחה.
וגינוזיס חיידקי מעלה את הסיכון להתיבשות בשל יתר ההפרשות. דבר זה מביא לעובדה כי לנשים עם וגינוזיס חיידקי בעלות שכיחות גבוהה יותר ללדת תינוקות עם משקל נמוך או פגים. החיידקים שגורמים לוגינוזיס חיידקי גורמים לפעמים לדלקת אגנית הידועה כגורם משמעותי לעקרות.
^ "Bacterial Vaginosis (BV): Condition Information". http://www.nichd.nih.gov/. 21 במאי 2013. בדיקה אחרונה ב-3 במרץ 2015.
אוחזר מתוך "https://he.wikipedia.org/w/index.php?title=וגינוזיס_חיידקי&oldid=26378430"
דף זה נערך לאחרונה ב־19:06, 24 בספטמבר 2019.